
Par Latvijas Nacionālo bruņoto spēku dalību starptautiskajās operācijās Hormuza šaurumā
Pamatojoties uz likuma "Latvijas Nacionālo bruņoto spēku piedalīšanās starptautiskajās operācijās" 1. panta pirmās daļas 1. punktu un 5. panta pirmo daļu, nosūtīt Latvijas Nacionālo bruņoto spēku karavīrus dalībai:
1) ASV vadītās koalīcijas Hormuza šauruma atbrīvošanas operācijā uz laiku līdz 2028. gada 1. septembrim;
2) Apvienotās Karalistes un Francijas vadītajā daudznacionālajā Hormuza šauruma atbrīvošanas operācijā (Multinational Military Mission for the Strait of Hormuz) uz laiku līdz 2028. gada 1. septembrim.

